### Beslutningstema

Anvendelse af byfornyelsemidler til bygningsforbedringer samt nedrivninger i henhold til strategi for byfornyelsesarbejdet i Tønder Kommune. Dertil skal det besluttes, om der skal indsendes ansøgning om del i den statslige udgiftsramme.

### Historik

Curt Kjær havde virke fra august 2019 frem til udgangen af 2021. Den bestod af medlemmer fra Teknik- og Miljøudvalget samt med repræsentanter fra Kultur- og Fritidsudvalget, Sundhedudvalget og Økonomiudvalget. Fra januar 2022 er opgaven med Byfornyelsesindsatsen henlagt til Klima, Vækst og Udviklingsudvalgets ressortområde og derved styregruppe for indsatsen.

### Sagsfremstilling

Byfornyelsesmidlerne skal uddeles i henhold til Lov om byfornyelse og udvikling af byer herefter kaldet Byfornyelsesloven.

Lovens formål er at give kommunerne mulighed for at sikre gode boligsociale forhold både i og uden for vækstområder i byerne og på landet.

Tønder Kommune har valgt at arbejde med følgende områder:

- Kondemnering

- Nedrivning

- Istandsættelse

- Kommunalt opkøb til nedrivning eller istandsættelse

- Ombygning fra erhverv til private udlejningsboliger

- Friarealforbedring

- Områdefornyelse

Kondemnering

Kondemnering af dårlige boliger med brug af byfornyelsesloven er et vigtigt strategisk redskab i byfornyelsesindsatsen, og Tønder Kommune prioriterer denne aktivitet højt. Derudover er aktiviteten tæt forbundet med lovens formål, og det er en lovpligtig aktivitet for kommunerne under Byfornyelsesloven.

De øvrige punkter

Det er Tønder Kommune, der efter ansøgning fra ejeren af en ejendom, beslutter, om ejeren kan få støtte fra byfornyelsesmidlerne, og i så fald støttens størrelse. En del af udgiften til bygningsfornyelse skal finansieres af ejeren. Det er vigtig,t at arbejdet ikke påbegyndes, før der foreligger et tilsagn om støtte, der er underskrevet af både ejer og Tønder Kommune.

Thea Kristoffersen

Der er et stadig større fokus på istandsættelse af især ejerboliger, men også udlejningsboliger i Tønder Kommune.

Ejer af en boliger opført før 1960 har mulighed for at søge om støtte til istandsættelse af klimaskærmen. Her er kravene i forhold til byfornyelsesloven, at indsatsen er med til at højne kvaliteten i forhold til bygningens bevaringsværdi

Bevaringsværdige bygninger (SAVE 1-4) kan få op til 33 % og øvrige kan få 25 %.

Nedrivninger

Nedrivninger kan behandles fra forskellige vinkler i henhold til Byfornyelsesloven. Mulighederne er:

* Kondemneringer med påbudt nedrivning (tvangsnedrivninger)
* Sager med nedrivningsmodne boliger, hvor der kan laves en frivillig aftale om nedrivning med ejer og ejers kreditorer
* En aftale med ejer om at Tønder Kommune opkøber ejendommen til nedrivning.

I sager, hvor der er tale om frivillige nedrivning, beholder ejer grunden. Denne kan vælge at sælge som byggegrund eller selv bebygge grunden efter gældende lovgivning.

Der gives normalt 100 % i støtte i sager med nedrivning.

I august 2021 prioriterede Byfornyelsesgruppen midlerne overordnet for disse områder, hvilket fremgår af nedenstående:

* Der er en særlig indsats i [adresse], hvor der er 1,7 mio. kr. tilbage. Det kan oplyses, at forvaltningen ikke modtaget så mange ansøgninger endnu.

* Strategisk indsats i landsbyer: Der er fortaget en større nedrivning i Sæd efter henvendelse fra lokalrådet. Forvaltningen har også fuldt op på henvendelse fra andre lokalråd, typisk i forhold til dårlige bygninger, som skæmmer i området.

* Bygningsforberedring og nedrivning generelt: Her modtager forvaltningen løbende ansøgninger. Ofte er det private boligejere, som søger tilskud til nyt tag eller udskiftning af vinduer og døre. I disse sager stiller Tønder Kommune krav til materiale og udseende for at sikre bygningens bevaringsværdi.

* Tønder by: Her har det alene været kommunale midler, der kunne anvendes. Disse kan anvendes til både istandsættelser, nedrivninger eller arealforbedringer efter byfornyelsesloven.

Senest den 1. oktober 2022 har Tønder Kommune mulighed for at ansøge om en statslig udgiftsramme til fornyelse af bymidter med mellem 4.000 til 20.000 indbyggere. Midlerne skal anvendes inden 24 måneder fra tildelingen. Projekter skal være gennemført og afsluttet inden for en frist på højst 5 år fra tilsagnsdato.

På kommunalbestyrelsesmødet den 30. juni 2022 juni blev det besluttet at udskyde ikke igangsatte anlægsprojekt med henholdsvis 2,0 mio. kr. fra Byfornyelsespuljen og 1,0 mio. kr. fra Bygningsfornyelse og skimmelsvamp. Dette er medtaget i bilag med oversigt over puljer.

Forvaltningen kender ikke den endelige udmelding af den statslige udgiftsramme for 2023, men det forudsætter 40 % kommunal medfinansering, som det ser ud jævnfør lovforslag.

### Lovgrundlag

Lov om byfornyelse og udvikling af byer.

### Fagchefen for Teknik og Plan indstiller,

at der arbejdes videre i forhold til strategien for byfornyelsesarbejdet i Tønder Kommune,

at der indsendes ansøgning om del i den statslige udgiftsramme til fornyelse af bymidter, og

at der inden 1. februar indsendes ansøgning om del i den statslige udgiftsramme til landsbyfornyelse.

### Beslutning

Indstillingen godkendt.